Siden den 28. marts har togdriften mellem Vendsyssel og det resterende Danmark ligget stille. Det var planlagt, at togdriften skulle have fungeret igen i starten af november, men siden da har BaneDanmark måtte udskyde genåbningen flere gange - nu åbner broen først i 2013. Det er ikke godt nok, mener BaneDanmark, der har haft en del ekstra udgifter i den forbindelse. BaneDanmark vil derfor kræve en ekstraregning af MT Højgaard, når broen står klar. Det skriver P4 Nordjylland. - Dagbøder er en del af den kontrakt, som vi har skrevet med MT Højgaard, siger BaneDanmarks adm. direktør Jesper Hansen til P4 Nordjylland. Endnu vides det ikke, hvor stor bøden bliver - det kan først vurderes, når alle meromkostninger er talt op. Desuden kan sorteper ende med at blive sendt videre igen - MT Højgaard har formentlig også lavet en standardkontrakt med det polske firma Tarkon, som har lavet de mangelfulde svejsninger.

Opsummering:
Entrepenørfirmaet MT Højgaard kan se frem til en ekstra regning i forbindelse med den langvarige lukning af jernbanebroen over Limfjorden.